Útmutató a 4 féléves fejlesztőpedagógia szakirányú továbbképzésben

a képzést lezáró portfólió elkészítéséhez

A fejlesztőpedagógia szakirányú továbbképzést a képzésben résztvevő hallgató portfólió készítésével foglalja össze, majd zárja le. A portfólió a jelen útmutatóban szereplő szempontok figyelembevételével, a hallgató aktív munkájával készíthető el. A portfólió elkészítése tervszerű és tudatos munkát kíván a hallgatótól a képzési folyamat 4. félévében.

A portfóliószó eredeti jelentése szerint „dokumentumdosszié,” azoknak a dokumentumoknak a gyűjteménye, amelyek révén készítője bemutathatja hozzáállását, megszerzett tudását, szakmai fejlődését egy adott területen, lehetővé teszi, hogy egyéni fejlődési útját dokumentálja és saját teljesítményére, valamint az arra kapott értékelésekre reflektáljon is.

**A portfólió célja**

A portfólió elkészítésének célja a kialakuló tudás elmélyítése, a nézetek, a fejlesztőpedagógusi attitűd változásának, fejlődésének nyomon követő bemutatása, valamint annak igazolása, hogy a hallgató képes a képzés különböző szegmensei területén elsajátított tudást integrálni és munkájában alkalmazni.

A jól összeállított portfólió segíti a hallgatót a saját tanulási folyamatára való rátekintésben, és a környezete számára is lehetővé teszi a fejlődés értékelését a kompetenciák, a tudásszerzés, szakmai ismeretek bővülése terén.

## A portfólió elemei

1. Fedőlap (1. sz. melléklet)
2. Tartalomjegyzék
3. Bevezetés (max. 1 oldal terjedelemben, amely tartalmazza miért ezek az elemek kerültek bele a portfólióba)
4. Motivációs levél, amelyet a jelentkezés során benyújtottak.
5. Az 1. félév tárgyai közül egy dolgozatot kell kiválasztani:
   * *Gyógypedagógiai alapismeretek* tárgy elméleti dolgozata
   * **VAGY**
   * *Szűrések, pedagógiai megismerés* tantárgy gyakorlati dolgozata
6. A 2. félév tárgyai közül egy dolgozatot kell kiválasztani:
   * *Kihívó viselkedések a mindennapok pedagógiai gyakorlatában* című tárgy gyakorlati dolgozata
   * **VAGY**
   * *Fejlesztések tervezése az osztályon belül és kívül* tantárgy dolgozata
   * **VAGY**
   * *Egyetemes tervezés és tanulás* című tanegység gyakorlati dolgozata
7. A 3. félév tárgyai közül egy dolgozatot kell kiválasztani:
   * *Olvasási–szövegértési nehézség, írási–helyesírási nehézség* című tárgy dolgozata
   * **VAGY**
   * *Számolási nehézség* című tárgy gyakorlati dolgozata
   * **VAGY**
   * *Tanulásmódszertan* című tárgy gyakorlati dolgozata
   * **VAGY**
   * *A végrehajtó funkciók fejlesztése* című tárgy gyakorlati dolgozata
8. A 4. félév tárgyai közül egy dolgozatot kell kiválasztani:
   * *IKT eszközök a fejlesztés szolgálatában* című tárgy gyakorlati dolgozata
   * **VAGY**
   * *Mozgásfejlesztés a mindennapok pedagógiai gyakorlatában* című tárgy gyakorlati dolgozata
9. Egy fejlesztési tervezet az óvodai gyakorlatból, csatolva hozzá a gyakorlatvezető értékelése.
10. Egy fejlesztési tervezet az iskolai gyakorlatból, csatolva hozzá a gyakorlatvezető értékelése.
11. Neptunból letöltött igazolás a benyújtott portfólió elemek érdemjegyeiről
12. Egy önreflexió, amely magában foglalja a képzés során szerzett tudására, saját tanulási tevékenységeire, szakmai fejlődésére irányuló értékelését, ezek összegzését. Az összefoglaló önreflexió az alábbi szempontok alapján készítendő el:
    * Mennyire sikerült megvalósítania azokat a célokat, amelyeket a képzésre való jelentkezéskor megjelölt a motivációs levélben?
    * Mely kompetenciaterületen tapasztalta meg leginkább a fejlődését a képzés során?
    * Miben változott meg a szemlélete és hogyan (minek kapcsán)?
    * Hogyan tudja hasznosítani a képzés során tanultakat a mindennapi munkájában?
    * Tervez-e munkakörváltást/-módosítást, s ennek kapcsán milyen új feladatokat vállal(na) az új szakképzettséggel?
    * Mely területeken fejlődne tovább, miben érzi úgy, hogy még erre lenne szüksége?
    * Mit érez hiányosnak? Miről lett volna jó több elméleti felkészültséggel rendelkezni?
    * Kihívást jelentő, új helyzetek ("AHA-élmények", ráismerés). Melyek voltak azok a helyzetek, amelyeknek megoldása még nehézséget jelentene? Melyek voltak azok a helyzetek, amelyeknek megoldására már rendelkezik/rendelkezett tudással? Mik voltak ezek?
    * Milyen típusú továbbképzésekben venne részt a továbbiakban (óraszám, kontaktórás/távoktatásos)?
13. Üzenet a képzésen tanító kollégáknak (kurzusokkal kapcsolatban, személyes vélemények, előnyök, nehézségek stb.)
14. Nyilatkozat (lásd 3. sz melléklet)
15. Mellékletek (ha szükséges): tartalmazhat fotót, ábrát, táblázatot, más vizuális vagy auditív kiegészítő tartalmat is, ha az releváns. Amennyiben esetbemutatás, vagy személyt ábrázoló kép, videó, hangfelvétel jelenik meg, úgy a tájékoztató levelet és a belelegyező nyilatkozatot (név nélkül) mellékelni szükséges.

## A portfólió benyújtásának módja, formája és határideje

A portfólió benyújtásának határideje: **2023. május 2.**

A portfóliót pdf formátumban kell benyújtani a [pedagogia@wjlf.hu](mailto:pedagogia@wjlf.hu) email címre.

## A portfólió értékelése

A hallgató által határidőre és hiánytalanul benyújtott portfóliót a képzés egyik oktatója ellenőrzi és értékeli (lásd 2. sz. melléklet). A korábbi kurzusokban kapott érdemjegyeket figyelembevéve, valamint az egész portfólióra ad egy jegyet, melyet az alábbi szempontok mentén alakít ki:

* a szakmai fejlődés bemutatásának megalapozottsága, a fejlesztőpedagógusi kompetenciák megjelenése, reflektáltsága az összeállított munkában
* az egyes elemek kidolgozottságának mértéke és színvonala
* releváns, megbízható, korszerű szakirodalmi források felhasználása
* a portfólióelemek válogatásának tudatossága, szakmai megalapozottsága, relevanciája
* a lényegkiemelés, koherencia szakmaisága
* a reflexiók megalapozottsága, kidolgozottsága, szakmai érvekkel, indokolással történő alátámasztása
* áttekinthető és jól szerkesztett tartalomjegyzék
* a megfelelő hivatkozások alkalmazása

A portfólió érdemjegyét a korábbi kurzusokra kapott érdemjegyek, valamint az egész portfólióra adott érdemjegy matematikai átlaga határozza meg az alábbiak szerint:

2 - 2,49 elégséges (2)

2,5 – 3,49 közepes (3)

3,5 – 4,49 jó (4)

4,5 – 5 jeles (5)

## A portfólió védése

A benyújtott és értékelt portfólió megvédésére a hallgatónak a záróvizsgán van lehetősége, ahol a portfólió rövid bemutatása után a bírálatban foglaltakra való reflexiókra, az esetlegesen megfogalmazott kérdések megválaszolására kerül sor.

**1. számú melléklet: Fedőlap sablon**

Wesley János Lelkészképző Főiskola

Neveléstudományi Tanszék

**Portfólió**

Fejlesztőpedagógus szakirányú továbbképzés

Készítette:

xy

Neptun azonosító:

xxxx

Budapest

20

## 2. számú melléklet

## PORTFÓLIÓ BÍRÁLAT

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **A portfólió készítője:** | | | |  | | | | | | |
| **A portfólió értékelője:** | | | |  | | | | | | |
| **5. portfólió elem érdemjegye:** | | | | |  | | | | | |
| **6. portfólió elem érdemjegye:** | | | | |  | | | | | |
| **7. portfólió elem érdemjegye:** | | | | |  | | | | | |
| **8. portfólió elem érdemjegye:** | | | | |  | | | | | |
| **9. portfólió elem érdemjegye:** | | | | |  | | | | | |
| **10. portfólió elem érdemjegye:** | | | | |  | | | | | |
|  | | | |  | | | | | | |
| **AZ ÉRTÉKELÉS SZEMPONTJAI** | | | | | | | *Adható pontszám* | *Elért pontszám* |
| * a szakmai fejlődés bemutatásának megalapozottsága, a fejlesztőpedagógusi kompetenciák megjelenése, reflektáltsága az összeállított munkában * az egyes elemek kidolgozottságának mértéke és színvonala * releváns, megbízható, korszerű tartalmak felhasználása * a portfólióelemek válogatásának tudatossága, szakmai megalapozottsága, relevanciája * a lényegkiemelés, koherencia szakmaisága | | | | | | | 20 |  |
| * áttekinthető és jól szerkesztett tartalomjegyzék * hivatkozási formai elvárásoknak megfelelő | | | | | | | 5 |  |
| * a reflexiók megalapozottsága, kidolgozottsága, szakmai érvekkel, indokolással történő alátámasztása | | | | | | | 5 |  |
| **Összesen** | | | | | | |  |  |
| **Minősítési ponthatárok:** | | 0-14 pont elégtelen (1); | | | 15-18 pont elégséges (2); | | 19-22 pont közepes (3); | | | |
| 23-26 pont jó (4); | | | 27-30 pont jeles (5) | |  | | | |
| **Érdemjegy** (szöveggel és számmal): | | | | | |  | | | | | |

**A portfólió rövid szöveges értékelése, az adott pontszámok indoklása:**

**A védés során megtárgyalni ajánlott kérdés:**

**1.**

**2.**

**A portfólió javasolt összesített érdemjegye a védésre bocsátáskor:**

|  |  |  |
| --- | --- | --- |
|  |  | **oktató** |

**3. számú melléklet**

**Nyilatkozat**

Alulírott ……………………………………………………. kijelentem, hogy a portfólióm önálló szellemi tevékenységem eredménye, amelyben mások elméleti és kutatási eredményeit jogosulatlan módon és hivatkozás nélkül nem használtam föl.

Dátum:

A portfólió készítőjének aláírása